Langenhoven spreuke oor Werk en werkers '); //else if (window.sidebar) //	document.write('Bookmark Page'); //else if (window.opera && window.print) //	document.write('Add Bookmark'); }
Spreuke van Langenhoven: Werk en werkers
Die w�reld die draai:
Vir die swaar wintertyd om ons lande te saai -
En daarna ons vrugte of onkruid te oes.
Stuur die luiaard na die miere en hy sal daar rondom die miere l� en hy sal hom verlustig in die vlyt en bedrywigheid wat aan die gang is. Want hy hou van werk - die luiaard: solank as dit nie hy is wat werk nie.
Kla oor die kooi as dit 'n ander is wat dit vir jou opgemaak het.
Daar is geen luiaard wat glad nie wil werk nie. Hy verlang maar net na 'n ander soort werk as die wat hy nou moet doen.
Dis net so moeilik om maklikheid in die ou w�reld te kry as wat dit maklik is om moeilikheid te kry.
Die luiaard is die enigste man wat van sy slaap sal moet rekenskap gee.
Met gehoorsaamheid sal jy uit die kleinste inkomste iets oorhou; met verkwistery sal die grootste vir jou te min wees.
Besorg jou eie boodskap en reken die moeite teen die wat die misverstand jou sou gekos het.
As sport ons daaglikse plig was, sou ons die werk wat ons nou moet doen byderhand neem vir ons plesier.
Die man wat vandag hierdie vak bevlieg en m�re daardie wys self dat hy nie weet wat sy roeping is nie. Sy inkomste wys dit ook.
Salomo het by 'n luiaard se akker verbygeloop. Had hy bietjie vertoef dan kon hy gebie het op die vendusie.
Hoe swaarder 'n man aan sy goed gekom het, hoe swaarder bring hy daaraan deur.
Swaar-kry: lekkerkry; lekker-kry: swaarkry
Daar is een goeie ding wat 'n slaaf soms koop wat vir sy baas te duur is. Die goeie ding is rus en die prys is arbeid.
Daar is mense wat kan doen wat hulle wil, maar dit is die wat wil doen wat hulle kan.
Ek was so besig om kanse te soek dat ek my geleenthede een vir een laat verbyglip het.
Die ryk man het mos nie nodig om so suinig te wees nie. Maar hy is nie 'n ryk man wat suinig geword het nie: hy is 'n suinige man wat ryk geword het.
Help jou swakke mededinger op die bene bly. As hy tot niet gaan, kom daar straks 'n sterke in sy plek.
Daar is geen kuns by sukkel en geen sukkel by kuns nie.
En v�rder die boer wat nie saai nie sal nie misoeste kry nie, maar hy sal geen goeie ook kry nie.
Het die daeraad lief en die dag sal jou liefh�.
Slaap laat solank as jy jou eie baas is en daar sal 'n tyd kom wanneer 'n baas jou sal laat vroeg opstaan.
'n Man wat oor homself baas is, is nooit die kneg van 'n ander nie.
Dis die flukse perd wat flou word.
Meer moeite as wat die vlytige het vir sy loon, het die luiaard verniet.
'n Presiese baas hou nie nalatige knegte lank nie. Die wat hy nie wegja nie loop weg.
Om van 'n ou ding ontslae te raak, verf hom nuut.
Vir sy eie voordeel beklee 'n man 'n beroep; vir die voordeel van sy ewemens volg hy 'n roeping.
'n Goeie ambagsman kry nooit sy werk na sy eie sin nie; 'n slegte kry dit nooit na die sin van sy klandisie nie.
Elke artikel wat hy maak is 'n nuwe skoonheid waarvan hy die skepper is: dis syne en 'n ander kon dit nie so gemaak het nie, want sy siel het hy daarin uitgegiet.
Die slegte ambagsman beveel sy werk aan; goeie werk beveel sy ambagsman aan.
So 'n ambagsman is die gelukkigste mens op die aarde. Sy arbeid is sy lewenslus. Sy hardste werkdag is sy keurigste vakansie. Nie om die prys of die loon nie, maar om die heerlikheid van sy werk, werk hy.
Ploeg self op die klip land en gee vir jou kneg die sagte grond. Dan sal jy jou kneg behou en jou ploeg ook.
Moenie by die huis rondl� en jou knegte werk toe stuur nie. As jy vir jou eie belange traag is, hoe kan jy verwag dat hulle vir 'n ander s'n ywerig moet wees?
Doen jou eie werk. Dis verveliger om te wag solank as 'n ander jou ketel kook as wanneer jy hom self kook.
Tog gaan dit gouer, wat hy is nie so spaarsaam met die hout nie.
Om die luiaard gisteraand nie moeg was nie, het hy vannag nie gerus nie en daarom is hy vanm�re nog lui.
Die goedkoopste manier om aan jou lewensmiddel te kom is om daarvoor te werk. Die duurste is om dit te steel.
As jy geen stuk kennis het van die ambag waar jy 'n man voor huur nie, bekyk sy gereedskap. Hy sal nie in jou belang oppassender wees as in sy eie nie.
Staan by die man wat by die dag werk om te sien dat hy nie te stadig is nie, en by die man wat by die stuk werk om te sien dat hy nie te haastig is nie - of huur twee, een by die dag en een by die stuk, en laat die een die ander skaam maak.
As jy jou werk sleg doen omdat jy jou loon te min beskou, sal jy nooit goeie werk doen nie: want jy sal nooit genoeg loon kry na jou eie sin nie.
Ons betaal ons onwillige knegte altyd te veel, ons gewilliges altyd te min.
Betaal 'n donkie se prys en moenie 'n perd se diens te wagte wees nie - maar jy betaal maklik 'n perd se prys en jy kry 'n donkie se diens.
'n Man wat nog nooit self iets bymekaar gemaak het nie, het altyd slim planne hoedat 'n ander sy geld behoort te gebruik wat daarvoor gewerk het.
Die geluk van die skyf is by die roer, en die geluk van die oes by die boer. Die belangstelling van die kneg moet jy toekry: jy kan dit nie huur nie.
As ek die begeerte mog waag, sou ek dit graag so wil h� dat die engel wat my kom haal huis toe, my daar bring met die verslag: "Ek het hom by sy werk gekry."